Document ID: 32003R1985

Tarybos Reglamentas (EB) Nr. 1985/2003
2003 m. lapkričio 10 d.
iš dalies keičiantis Reglamentą (EB) Nr. 427/2003 dėl pereinamojo laikotarpio apsaugos mechanizmo tam tikrų Kinijos Liaudies Respublikos kilmės prekių importui
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1) Reglamentas (EB) Nr. 427/2003 [1] nustato kiekio kvotas tam tikroms Kinijos Liaudies Respublikos kilmės prekėms.
(2) Komisijos Reglamentas (EB) Nr. 1351/2003 [2] nustato administracines procedūras pirmai 2004 metų tam tikrų Kinijos Liaudies Respublikos kilmės prekių kiekio kvotų daliai.
(3) Dėl 2004 m. gegužės 1 d. įvyksiančios Europos bendrijos plėtros tikslinga padidinti kvotas laikantis 1994 m. GATT XXVIII straipsnio ir šio straipsnio išaiškinimo susitarimo.
(4) Todėl tikslinga iš dalies pakeisti Reglamento (EB) Nr. 427/2003 I priedą,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 427/2003 I priedas pakeičiamas šio reglamento priedo tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. lapkričio 10 d.

Labels: 18
3
1
5